
INTRODUCERE

Subiectul educaţiei tinerilor sportivi şi a inserţiei în muncă pe parcursul activităţii sportive sau după încheierea acesteia a fost pe larg dezbătut atât în cadrul unui document elaborat de către Directoratul General pentru Cercetare din cadrul Parlamentului European elaborat în anul 2003
 cât şi în Raportul Comisie Europene datând din anul 2004
. Ambele documente statuau faptul că niciun stat membru UE la acel moment nu deţinea o politică clară cu privire la recrutarea sportivilor aflaţi în retragere în cadrul sectorului public. Unele state membre alocau un număr de posturi vacante în cadrul sectorului public sportivilor aflaţi în activitate şi mai puţin celor retraşi din lumea sportivă. Spre exemplu, în cadrul Comunităţii Flamande din Belgia, sportivii de nivel înalt puteau fi angajaţi în cadrul structurilor Guvernului şi instituţiilor publice flamande. În Germania existau locuri de muncă disponibile sportivilor de nivel înalt în cadrul armatei, poliţiei de frontieră şi serviciilor vamale. În Grecia, potrivit legislaţiei, sportivii care obţineau cel puţin o distincţie (într-un sport individual sau de echipă) puteau fi angajaţi în cadrul administraţiei publice. În Spania, statutul de sportiv de înaltă performanţă constituia un real avantaj în procesul de recrutare a Agenţiilor de aplicare a legii şi a forţelor de securitate. În Franţa, un număr important de locuri de muncă în sectorul public (administraţia centrală, regională, locală, servicii poştale, căile ferate naţionale, compania naţională de furnizare a gazului) era alocat sportivilor de înaltă performanţă. În Olanda, serviciile armatei puneau la dispoziţia sportivilor contracte de muncă, oferindu-le şansa îmbinării carierei militare cu cea sportivă. 
În cadrul Ghidului Uniunii Europene privind dubla carieră a sportivilor de înaltă performanţă
 elaborat în anul 2013, se menţionează faptul că statele membre UE deţin structuri specializate care oferă consiliere şi sprijin sportivilor în privinţa planificării profesionale a carierei.
Unele state membre alocă un număr de posturi special destinat sportivilor de înaltă performanţă în cadrul sectorului public. În unele ţări, sportivii îşi pot desfăşura activitatea fie în cadrul structurilor guvernului şi instituţiilor publice, fie în cadrul armatei, poliţiei de frontieră, sectorului forestier şi serviciilor vamale. Există mai multe modele de colaborare între instituţiile statului şi sportivi, depinzând în mare măsură de gradul de pregătire deţinut de sportivi pentru ocuparea funcţiei publice, posibilitatea acestora de a lucra cu normă redusă/ întreagă, precum şi de adaptarea companiilor private la nevoile sportivilor de top prin oferta locurilor de muncă cu program flexibil, particularizat.
Introducerea sistemelor de sprijin financiar acordate sportivilor de înaltă performanţă de către statele membre UE a facilitat unui număr tot mai mare de sportivi practicarea activităţii sportive cu normă întreagă. Cu toate acestea, un număr important de sportivi de performanţă trebuie să-şi câştige existenţa pentru suplimentarea veniturilor provenite din sport. Este exemplificat cazul Germaniei, unde un număr de companii private permit efectuarea stagiilor de pregătire sportivă angajaţilor din rândul sportivilor de performanţă. Fundaţia “Deutsche Sporthilfe” acordă compensaţii financiare acelor companii care angajează sportivi.  
De asemenea, Team Danmark, instituţie care se autoguvernează, responsabilă cu susţinerea sportului la nivel înalt în Danemarca, a instituit o “reţea de aur” a diferitelor companii care pun la dispoziţia sportivilor locuri de muncă cu program flexibil. În strânsă colaborare cu Comitetele Olimpice ale mai multor state membre UE, Adecco
 facilitează sportivilor de performanţă consultanţă în găsirea unui loc de muncă cu program flexibil. 
În anul 2005, Asociaţia Olimpică Britanică în cooperare cu Adecco UK a lansat programul ACP (Athlete Career Program)
, conceput să vină în ajutorul sportivilor de performanţă activi sau aflaţi în retragere în găsirea unui loc de muncă după terminarea Jocurilor Olimpice. Programul funcţionează în mai multe state, fiind susţinut de Comitetul Olimpic Internaţional
 şi se adresează sportivilor aflaţi în retragere cu vârsta cuprinsă între 25-30 de ani, cunoscători ai unei limbi de circulaţie internaţională, care doresc să-şi continue cariera în cadrul unor companii internaţionale. Programul a reuşit să se adreseze unui număr de peste 19000 de sportivi de performanţă  din 180 de ţări, făcându-se cunoscut atleţilor încă din timpul activităţii sportive în cadrul Jocurilor Olimpice şi Paralimpice. Inserţia în muncă a sportivilor este concepută prin intermediul unui program mai larg care cuprinde pregătirea acestora prin intermediul unor cursuri on-line, participarea sportivilor în cadrul unor workshop-uri dar şi a unor sesiuni de pregătire individuală, care culminează cu participarea sportivilor de înaltă performanţă în cadrul Târgului de carieră pentru sportivii aflaţi în retragere. Prelungit până în anul 2020, programul internaţional ACP se sprijină pe trei mari piloni, respectiv educaţie, aptitudini şi încadrarea în muncă cu scopul de a satisface nevoile sportivilor de elită şi olimpici
.
Majoritatea statelor membre UE sprijină iniţiativele organizaţiilor sportive, reţelelor academice şi Comitetelor Olimpice realizate în colaborare cu companiile de resurse umane şi sponsorii privaţi privind implementarea programelor dubla carieră. În cadrul Ghidului Uniunii Europene privind dubla carieră a sportivilor de înaltă performanţă sunt nominalizate câteva măsuri menite să vină în sprijinul reintegrării în muncă a foştilor sportivi de performanţă şi anume:
- facilitarea întâlnirilor dintre foştii sportivi de performanţă şi potenţialii angajatori în vederea unei bune şi corecte informări privind oferta locurilor de muncă şi cerinţele companiilor private;
- monitorizarea locurilor de muncă disponibile şi transmiterea informaţiei sportivilor de performanţă aflaţi în retragere;
- înfiinţarea unui post de ofiţer de legătură cu departamentele de resurse umane ale angajatorilor interesaţi;

- participarea sportivilor în cadrul unor internship-uri flexibile, angajarea acestora cu normă redusă sau pe termen scurt sau în cadrul programelor destinate tinerilor absolvenţi, monitorizate de către managerii companiilor;
- înfiinţarea unei reţele locale şi regionale a parteneriatelor cu companiile interesate în angajarea sportivilor;

- înlesnirea dezvoltării competenţelor vocaţionale ale sportivilor în altă regiune, respectiv stat;

- organizarea de evenimente specifice (seminarii, conferinţe, workshop-uri, târguri de locuri de muncă) cu scopul de a ajuta sportivii în obţinerea unei perspective din interior asupra carierei vocaţionale pe parcursul sau după terminarea carierei sportive.

Un exemplu de bună practică în acest sens îl constituie “Sports Academy Network”
 din Finlanda care informează sportivii cu privire la serviciile puse la dispoziţia lor în privinţa reintegrării în muncă.
În cadrul Ghidului Uniunii Europene privind dubla carieră a sportivilor de înaltă performanţă sunt formulate şi câteva directive (“guidelines”) concepute să vină în sprijinul autorităţilor statelor membre şi reprezentanţilor sectorului privat:
- autorităţile publice responsabile cu sportul şi angajatorii trebuie să constituie parteneriate public-private care să permită sportivilor de performanţă, inclusiv celor cu dizabilităţi, îngemănarea carierei sportive şi vocaţionale în cadrul serviciilor publice (armată, poliţie, vamă) şi a companiilor private;
- autorităţile publice trebuie să invite reprezentanţii camerelor de comerţ şi ai mediului de afaceri să coopereze cu organizaţiile sportive în sensul popularizării conceptului dublei cariere pe piaţa muncii şi încurajării parteneriatului cu reprezentanţii lumii afacerilor;
- autorităţile publice şi părţile interesate în sport şi educaţie trebuie să promoveze soluţii echilibrate de retragere a sportivilor din activitate astfel încât aceştia să poată începe şi dezvolta o carieră vocaţională după retragerea din sport;
- partenerii sociali trebuie să includă pe agenda dialogului social la nivel naţional şi european (competenţe, educaţie, servicii) subiectul carierei duble.
În general, reglementarea inserţiei sportivilor in statele membre UE este dublată de programe naţionale si internaţionale desfăşurate în parteneriat public-privat (KADA, Performance Lifestyle, PROAD, ADECCO), special concepute să răspundă nevoii de sprijin profesional şi financiar, consiliere educaţională, carieră şi integrare în muncă a sportivilor de nivel înalt.
STATE MEMBRE ALE UNIUNII EUROPENE
AUSTRIA
Programul KADA
 sprijină dubla carieră pentru sportivii de înaltă performanţă, atât în timpul activităţii lor sportive, cât şi după încetarea acesteia, respectiv integrarea lor profesională. Sportul de performanţă este început la o vârstă fragedă, ceea ce implică nevoia de orientare în activitatea şcolară şi sportivă, creşterea gradului de conştientizare a tinerilor viitori sportivi de performanţă asupra importanţei dublei cariere. 

Măsurile şi activităţile KADA au ca principal scop sprijinirea formării profesionale sau integrării într-o meserie, protejarea locurilor de muncă ale sportivilor care şi-au încetat activitatea şi s-au integrat într-o activitate profesională.

Programul “Sport cu perspective” se desfăşoară pe următoarele direcţii: prevenţie, consiliere, integrare profesională.

Conceptul în acest fel formulat permite garantarea reuşitei în toate fazele vieţii sportive. 

KADA este sprijinită financiar de Ministerul federal al Sportului şi serviciile de ocupare a forţei de muncă. Oferirea de consultanţă şi locuri de muncă se face în mod voluntar şi gratuit.

Partenerii KADA sunt Comitetul olimpic austriac, Ajutorul austriac pentru sport, Reţeaua austriacă pentru psihologie sportivă. De asemenea, KADA cooperează cu organizaţiile sportive austriece, centrul sportiv al armatei şi cu alte organizaţii specializate în sport.

Serviciile oferite de către KADA sunt: orientarea profesională, creşterea gradului de conştientizare a tinerilor sportivi, consilierea familiilor sportivilor, cooperarea cu centrele de competenţă pentru tineri, nu doar pentru cei cu aptitudini sportive deosebite din şcolile sportive, ci şi pentru cei din centrele sociale sau de sănătate. Aceste centre de competenţă – şcolile sportive sau academia de fotbal – sunt sprijinite prin intermediul zilelor de acţiune cu teme specifice sau prin workshop-uri. 

KADA pregăteşte individual sportivii de înaltă performanţă pentru integrarea pe piaţa muncii, cât şi pe antrenorii acestora, prin cooperarea cu serviciile austriece de muncă. În centrul acestor servicii se află orientarea profesională, orientarea pentru căutarea jobului potrivit, oferirea de joburi se află în centru serviciilor oferite de către KADA. 

În organizarea de stagii, proiecte şi oferirea de locuri de muncă, KADA cooperează cu companii, federaţii sportive şi organizaţii sportive şi economice, tinzând către extinderea parteneriatelor de acest fel. 

KADA subliniază beneficiile pe care prezumtivii angajatori le au în situaţia angajării foştilor sportivi de performanţă, prin caracteristicile şi aptitudinile personale ale acestora, care îi face valoroşi pentru angajator. 

KADA sprijină, de asemenea, întreprinderile în acţiunea de recrutare. Acest serviciu profesional este individual şi gratuit, un factor important pentru succesul programului fiind strânsa colaborare între KADA, sportivii de înaltă performanţă şi întreprinderi. 

Nu în ultimul rând, una dintre direcţiile principale pe care acţionează KADA este educaţia. O mare parte a activităţii de orientare în carieră este consacrată domeniului academic. Dintre sportivii susţinuţi în prezent de KADA, 46% sunt studenţi, pornind de la ideea că cele mai bune locuri de muncă sunt pentru cei ce posedă o înaltă calificare. Aceştia au profitat de nenumăratele avantaje oferite de către programul SLS (Studium Leistung Sport – Studiul Putere Sport). Programul este construit pe doi piloni, orientarea specifică către studii academice pentru diferitele domenii ale sportului şi parteneriatul pentru universităţile austriece. Aceste parteneriate crează cadrul pentru compatibilizarea multifaţetată dintre sportul de înaltă performanţă şi studiu. Universităţile partenere sunt Universitatea din Viena, Univeristatea din Gratz, Universitatea din Salzburg, Universitatea particulară Schloss Seeburg, Centrul austriac pentru studii la distanţă. 
DANEMARCA


Prin intermediul Legii privind sportul la nivel înalt nr.288/2004
 s-a hotărât înfiinţarea Team Danmark, instituţie care se autoguvernează, responsabilă cu dezvoltarea sportului la nivel înalt în Danemarca. Conform articolului 1, para.9, Team Danmark în colaborare cu Comitetul Olimpic Naţional şi federaţiile sportive din Danemarca precum şi alţi parteneri importanţi, implementează, coordonează şi răspunde printre altele şi de asigurarea locurilor de muncă şi ajutorului social destinat sportivilor de nivel înalt. Finanţarea Team Danmark se realizează în principal din fondurile Loteriei Naţionale, precum şi prin intermediul federaţiilor sportive şi din vânzarea serviciilor, drepturilor şi sponsorizărilor. Totodată autorităţile locale şi regionale au dreptul să susţină financiar sportivii de înaltă performanţă, cu excepţia cazului desfăşurării activităţilor comerciale. 

FRANŢA

Succesul în activitatea sportivă este inseparabil de succesul în planul socio-profesional. În acest sens, Guvernul francez dezvoltă o politică de monitorizare socială, astfel încât sportivii de top să poată realiza performanţe la înălţimea potenţialului lor, asigurând, în acelaşi timp, continuarea unei formări şi inserţii profesionale corespunzătoare abilităţilor şi aspiraţiilor acestora. 

Dubla reuşită, sportivă şi profesională, reprezintă o preocupare împărtăşită de întreg ansamblul de actori din domeniul sportului de înalt nivel. În acest scop, este mobilizată o amplă reţea de „resurse umane”: direcţiile tehnice naţionale ale federaţiilor sportive, serviciile deconcentrate (DRJSCS
), stabilimente publice naţionale
 şi departamentul pentru sport de înalt nivel din cadrul Ministerului tineretului şi sportului
.

Sportivii de înalt nivel, titulari ai unui contract de muncă, pot beneficia de convenţii de angajare în sectorul public (CAE) şi de convenţii de inserţie profesională (CIP) în sectorul privat, cu normă pre-determinată. Deseori aceşti sportivi lucrează jumătate de normă, iar în restul programului sunt la dispoziţia federaţiei din care fac parte, pentru a completa norma şi a primi salariul întreg. Aceste convenţii sunt încheiate cu Ministerul tineretului şi sportului sau cu serviciile deconcentrate (DRJSCS), la propunerea directorului tehnic naţional al federaţiei din care face parte sportivul.

Potrivit art.L221-8 din Codul Sportului
, Ministrul sportului poate să încheie acorduri cu entităţi publice sau private, după consultări între ambele părţi, pentru a facilita încadrarea în muncă a unui sportiv de top şi a-i asigura reconversia profesională. Acest acord are ca scop definirea drepturilor şi obligaţiilor acestui sportiv ca angajat, asigurarea încadrării în muncă potrivit formării sale şi participarea la competiţii sportive, precum şi promovarea formării şi continuităţii profesionale.
În prezent, la nivel naţional, Ministerul tineretului şi sportului a încheiat acorduri-cadru cu cinci ministere (apărării, internelor-poliţiei naţionale, buget-vămi, educaţiei, justiţiei) în vederea perfectării de convenţii de angajare a sportivilor de înalt nivel. Potrivit art.L221-3 din Codul sportului, sportivii de înalt nivel, aflaţi pe lista ministerului (la propunerea federaţiilor din care fac parte), pot să se prezinte la concursuri de ocupare a unor posturi din administraţia publică centrală sau locală, din cadrul colectivităţilor teritoriale, din cadrul stabilimentelor publice, ca şi din toate societăţile naţionale sau mixte, fără a îndeplini condiţiile legate de vârstă şi diplomă cerute celorlalţi candidaţi.

Codul Sportului prevede, de asemenea, că statutul special al Corpului profesorilor de educaţie fizică şi sport poate rezerva un anumit număr de locuri de muncă pentru sportivii de top, chiar dacă nu aparţin administraţiei, cu condiţia ca aceştia să apară cel puţin trei ani pe lista ministerului. Solicitanţii trebuie să treacă probele unui concurs specific de selecţie.
Dacă este angajat al statului, al unei autorităţi locale sau instituţii publice, sportivul, arbitrul sau antrenorul care figurează pe lista menţionată mai sus beneficiază, pentru a-şi continua formarea şi participarea la competiţii sportive, de condiţii speciale de încadrare în muncă, fără a aduce atingere carierei, în condiţiile stabilite prin Decret al Consiliului de Stat.
Ministrul sportului poate să încheie acorduri cu entităţi publice sau private, după consultări între ambele părţi, pentru a facilita încadrarea în muncă a unui sportiv de top şi a-i asigura reconversia profesională. Acest acord va stabili ansamblul drepturilor şi obligaţiilor acestui sportiv ca angajat, asigurarea încadrării în muncă potrivit formării sale şi participarea la competiţii sportive, precum şi promovarea formării şi continuităţii profesionale.
GERMANIA

Sportivii îşi dedică o importantă parte din viaţă activităţii sportive şi îşi asumă dezavantajele şi întârzierile în formarea profesională pe care aceasta o implică. Sportul în sine nu constituie o carieră de perspectivă; prin urmare, sportivii de performanţă au nevoie de sprijin pentru ca să poată îmbina cariera sportivă, formarea şi viitoarea carieră profesională. 

Cele mai important premise pentru o duală carieră sunt împinite. 

Declaraţia comună privind “Sportul de performanţă şi învăţământul superior”, semnată în 2008 de reprezentanţii Conferinţei Ministerului Culturii, ai Ministerului Sportului, Conferinţei rectorilor universităţilor germane şi Asociaţiei sporturilor olimpice germane, constituie baza pentru formarea şi ocuparea forţei de muncă mai cu seamă în serviciul public. Declaraţie propune, de asemenea, extinderea colaborării cu Camerele de industrie şi comerţ de la nivelul landurilor, care pot oferi noi posibilităţi de formare şi de ocupare. 
Asociaţia „Deutsche Sporthilfe”, asociaţie privată, non-profit, are printre obiectivele fundamentale oferirea de sprijin în carieră sportivilor de performanţă. Sprijinul acesta este oferit în funcţie de vârstă şi situaţia concretă:

-elevii care se află în şcoli sportive primesc, în funcţie de veniturile părinţilor, până la 170 euro/lună; 
- granturi de şcolarizare;

-pot primi o bursă de studii de la Deutsche Bank, în valoare de maxim 400 euro;

-sportivii angajaţi şi angajatorii lor sunt penalizaţi în situaţia în care ajutorul pentru formare şi angajare este greşit utilizat;

-sportivii de top pot, după încheierea carierei, să solicite fostelor cluburi la care au activat, sprijin financiar pentru continuarea sau aprofundarea formării profesionale;

-indiferent de vârstă, stau la dispoziţia sportivilor de performanţă o serie de oferte în cadrul iniţiativei „O rampă de lansare pentru viitor – sport şi carieră”: practică de scurtă durată, compatibilă cu profilul sportivului, asigurarea echităţii procesului de recrutare pentru posturile publicate,  întâlniri 1/1 cu reprezentanţii conducerii întreprinderii. 

Peste 140 de întreprinderi s-au angajat în una sau mai multe componente ale acestei iniţiative
.
Landul Baden-Württemberg

Pentru susţinerea sportivilor de performanţă a fost pusă la dispoziţia asociaţiei sportive de la nivelul landului, din bugetul acestuia pe anul 2013-2014, suma de  600.000 euro. 

Ministerul Culturii a preluat încă din 1994 tema “Dubla carieră pentru sportivii de performanţă”.

Administraţia landului se preocupă de integrarea şi menţinerea în sistemul de învăţământ a sportivilor de performanţă, prin scutirea de ore pe perioada taberelor de antrenament şi competiţiilor, asigurarea accesului la  formarea timpurie, posibilitatea unui program în afara orelor obişnuite, facilităţi pentru deplasarea la examene etc. Pentru încadrarea sportivilor de performanţă în instituţii de învăţământ superior este prevăzută o cotă specială, respectiv 1% din locuri, sau cel puţin un loc. Sprijinul financiar al landului constă în acordarea de burse pentru aceşti sportivi. 

O măsură importantă pentru susţinerea “dublei cariere” o constituie iniţiativa comună “Partenerii sportivilor de performanţă” a Ministerului Economiei şi Finanţelor, Ministerului Culturii, Tineretului şi Sportului şi asociaţiilor sportive. Începută în anul 2010, aceasta s-a dezvoltat progresiv şi în legătură cu alte landuri. Punctul central al iniţiativei constă în formarea profesională şi, pe baza acesteia, în angajarea în întreprinderi încă din timpul desfăşurării activităţii sportive. Pentru reuşita acesteia a fost esenţială cooperarea între întreprinderile locale, camerele locale de industrie şi comerţ, uniunea patronatelor landului, angajatorii locali, care oferă sportivilor de performanţă formare la locul de muncă sau angajare. 

Semnarea parteneriatului a constituit un semnal pozitiv pentru întreprinderile de la nivelul landului, mai mult de 30 dintre acestea oferind locuri de muncă sportivilor de performanţă în întreprinderi industriale, profesii liberale, manufacturi, servicii. Angajatorii sunt dispuşi să sprijine participarea sportivilor angajaţi la competiţii sau traininguri, prin concedii, zile libere sau program de lucru flexibil. 

Ministerul de Interne este profund implicat în sprijinirea pentru formare şi angajare a sportivilor de performanţă. Poliţia oferă o serie de posibilităţi de angajare acestora, fără a le cere o formare specială, spre deosebire de serviciile publice de la nivel federal sau cele din alte landuri.  

Potrivit guvernului landului, crearea unei cariere profesionale, prin sprijinirea formării profesionale timpurii pentru sportivii de performanţă, stă la baza integrării acestora în viaţa profesională după încetarea activităţii sportive. Orientarea profesională timpurie oferă sportivilor oportunitatea de a alege zonele de ucenicie şi viitoarele locuri de muncă, în industrie, comerţ, servicii, turism, sănătate, sport sau management. 

Etapa orientării profesionale poate fi mult redusă în condiţiile în care există posibilitatea de a face practică încă din timpul şcolii, care încheie parteneriate profesionale cu întreprinderile de la nivel local. Ideea cuprinsă şi în acordul din 2010 este aceea de a oferi sportivilor de top locuri de muncă cu program flexibil, particularizat
.

GRECIA
Potrivit art.34 din cadrul Legii sportului nr.2725/1999, sportivii de performanţă care obţin premii în cadrul Jocurilor Olimpice pot fi angajaţi în calitate de consultanţi în Ministerul Sportului precum şi în cadrul federaţiilor sportive de care aparţin, în termen de cinici ani de la retragerea din sport. În baza aceluiaşi articol de lege sportivii care se situează în primii opt câştigători ai probelor Jocurilor Olimpice pot primi o licenţă de deschidere a unui magazin de articole sportive şi comercializarea biletelor de loterie. 

Programul de angajare a sportivilor de performanţă funcţionează începând cu anul 2002 în cadrul Secretariatului General pentru Sport aparţinând Ministerului Sportului. În funcţie de realizările sportive, atleţii au dreptul să fie angajaţi în cadrul sectorului public. Acest program se adresează în mod special sportivilor participanţi la Jocurile Olimpice şi Paralimpice (primii opt) şi celor care participă la Campionatele Europene (primii şase) sau care doboară recorduri mondiale sau europene. 

Secretariatul General pentru Sport desfăşoară un program extins de susţinere a sportivilor de înaltă performanţă, care se referă la:

· angajarea acestora în sectorul public şi stabilirea unui program de lucru flexibil pentru continuarea activităţii sportive;

· înscrierea în liceu, şcoli vocaţionale şi universităţi fără examinare; 
· acordarea de ajutor financiar pe baza performanţei sportive.
Ministerul de Interne este unul dintre principalii beneficiari ai forţei de muncă provenite din rândul sportivilor de înaltă performanţă. Sportivii pot opta pentru obţinerea unui loc de muncă în poliţie, brigăzile de pompieri sau paza de coastă. De asemenea, sportivii pot beneficia de un program de lucru flexibil şi de concedii de odihnă prelungite, care le pot facilita continuarea carierei sportive. 

Totodată, sportivii care au obţinut distincţii la concursurile naţionale, Balcanice sau Mediteraneene sau au obţinut ultimele poziţii la concursurile europene sau mondiale pot fi angajaţi în calitate de ofiţeri în rezerva pe termen de cinci ani în cadrul Ministerului Apărării.
MAREA BRITANIE

UK Sport
 reprezint
ă autoritatea naţională a sportului de performanţă în Marea Britanie, prin intermediul căreia se realizează finanţarea programelor de susţinere a sportivilor de performanţă şi colaborarea cu structurile administrative naţionale responsabile cu implementarea politicilor sportive.

În Marea Britanie funcţionează începând cu anul 2004 un program naţional destinat sportivilor de înaltă performanţa, Performance Lifestyle. Acest program este organizat pe 3 paliere de lucru:

- sprijin profesional (management-ul timpului, finanţare şi bugetare, relaţia cu mass-media, sponsorizări promovare şi negociere);

- carieră şi integrarea în muncă (găsirea unui loc de muncă şi stabilirea unui program flexibil menit să permită sportivului continuarea carierei sportive, planificarea unei cariere după retragerea din viaţa sportivă);

- consiliere educaţională (stabilirea unui program flexibil de studii; concilierea vieţii sportive cu necesitatea continuării studiilor).

Totodată, Asociaţia Olimpică Britanică desfăşoară programul OPEN (Olympic and Paralympic Employment Network), în cadrul căruia sportivii de performanţă sunt consiliaţi în vederea stabilirii unui program flexibil de muncă precum şi în privinţa dezvoltării unei cariere profesionale după încheierea vieţii sportive. 

SPANIA
Potrivit articolului 10 din cadrul Decretului Regal nr.971/2007
 privind măsurile referitoare la aderarea şi menţinerea pe piaţa forţei de muncă a sportivilor, Consiliul de sport poate încheia acorduri cu companii, organisme şi alte instituţii cu scopul menţinerii formei fizice a sportivilor de elită şi găsirii unui loc de muncă pentru aceştia. Consiliul de sport  promovează măsurile de obţinere a creditelor pentru persoanele care deţin statutul de sportiv de performanţă sau au deţinut acest statut.
Conform articolului 17 din cadrul aceluiaşi decret a fost aprobată înfiinţarea în colaborare cu Asociaţia Naţională a Medicilor şi Licenţiaţilor în Ştiinţe Politice şi Sociologie a programului PROAD
, care se adresează sportivilor de elită în vederea îndeplinirii nevoilor lor educaţionale şi profesionale.

          Acest program este destinat îmbunătăţirii condiţiilor de integrare în câmpul muncii a sportivilor spanioli de performanţă. Programul se află sub supravegherea Serviciului de Informaţii al sportivilor de elita şi Consiliului Superior al Sportului.

          Programul PROAD pune la dispoziţia sportivilor informaţii, consiliere, îndrumare, intermedierea şi gestionarea tuturor resurselor pentru a le facilita procesul de tranziţie spre cariera lor profesională. 
   Atribuţiile PROAD se referă la:
· detectarea nevoilor pe care le au sportivii de elită;

· integrarea diferitelor resurse care să răspundă atât nevoilor cât şi cererii sportivilor;
· generarea de resurse şi/ sau instrumente pentru a satisface nevoile specifice sportivilor;
· facilitarea accesului sportivilor la aceste resurse;
· încheierea acordurilor cu instituţii, organizaţii, agenţii sau companii implicate direct sau indirect în acest proces.   
           Activitatea PROAD este realizată de către tutori – consultanţi/coordonatori care lucrează cu sportivii din cadrul programului. Fiecărui sportiv îi este atribuit un tutore - consultant care este responsabil cu sprijinirea, consilierea şi informarea sportivului, punând la dispoziţia lui toate serviciile legate de formarea şi ocuparea forţei de muncă. Odată definite obiectivele de carieră şi itinerariile corespunzătoare de formare, tutorele va planifica o serie de întâlniri cu sportivul, pentru a analiza în comun realizările şi provocările care apar, precum şi planurile de acţiune.

� � HYPERLINK "http://edz.bib.uni-mannheim.de/daten/edz-ma/ep/04/educ114-en.pdf" ��http://edz.bib.uni-mannheim.de/daten/edz-ma/ep/04/educ114-en.pdf�


� � HYPERLINK "http://edz.bib.uni-mannheim.de/daten/edz-b/gdbk/04/pmp-study-dual-career_en.pdf" ��http://edz.bib.uni-mannheim.de/daten/edz-b/gdbk/04/pmp-study-dual-career_en.pdf�


� � HYPERLINK "http://bookshop.europa.eu/en/eu-guidelines-on-dual-careers-of-athletes-pbNC0213243/" ��http://bookshop.europa.eu/en/eu-guidelines-on-dual-careers-of-athletes-pbNC0213243/�


� � HYPERLINK "http://athlete.adecco.com/" ��http://athlete.adecco.com/�


� � HYPERLINK "http://www.adecco.co.uk/2012/athletecareerprogram/default.aspx" ��http://www.adecco.co.uk/2012/athletecareerprogram/default.aspx�


� � HYPERLINK "http://athlete.adecco.com/#what" ��http://athlete.adecco.com/#what�


� � HYPERLINK "http://www.olympic.org/ioc-athlete-career-programme" ��http://www.olympic.org/ioc-athlete-career-programme�


� � HYPERLINK "http://www.huippu-urheilija.fi" ��www.huippu-urheilija.fi�


� � HYPERLINK "http://www.sportmitperspektive.com/kada-sport-with-prospects/" ��http://www.sportmitperspektive.com/kada-sport-with-prospects/�





� � HYPERLINK "http://kum.dk/uploads/tx_templavoila/The%20Top-level%20Sport%20Act.pdf" ��http://kum.dk/uploads/tx_templavoila/The%20Top-level%20Sport%20Act.pdf�


� �HYPERLINK "http://www.sports.gouv.fr/pratiques-sportives/sport-performance/"�http://www.sports.gouv.fr/pratiques-sportives/sport-performance/� 


�  Direcţiile regionale pentru tineret, sport şi coeziune socială - �HYPERLINK "http://www.drjscs.gouv.fr/"�http://www.drjscs.gouv.fr/� 


� �HYPERLINK "http://www.sports.gouv.fr/organisation/missions-organisation/reseau/Etablissements-publics/"�http://www.sports.gouv.fr/organisation/missions-organisation/reseau/Etablissements-publics/� 


� �HYPERLINK "http://www.sports.gouv.fr/organisation/missions-organisation/"�http://www.sports.gouv.fr/organisation/missions-organisation/� 


� �HYPERLINK "http://www.legifrance.gouv.fr/affichCode.do;jsessionid=CA3BE8A065D78DF387A2F0C6D95E73C5.tpdila09v_1?cidTexte=LEGITEXT000006071318&dateTexte=20150217"�http://www.legifrance.gouv.fr/affichCode.do;jsessionid=CA3BE8A065D78DF387A2F0C6D95E73C5.tpdila09v_1?cidTexte=LEGITEXT000006071318&dateTexte=20150217� 


� � HYPERLINK "https://www.sporthilfe.de/Wie_wir_foerdern.dsh" ��https://www.sporthilfe.de/Wie_wir_foerdern.dsh�





� � HYPERLINK "http://www2.landtag-bw.de/WP15/Drucksachen/4000/15_4164_d.pdf" ��http://www2.landtag-bw.de/WP15/Drucksachen/4000/15_4164_d.pdf�


� � HYPERLINK "https://www.gov.uk/government/policies/maintaining-and-improving-britains-elite-sports-performance#background" ��https://www.gov.uk/government/policies/maintaining-and-improving-britains-elite-sports-performance#background�


� � HYPERLINK "http://www.csd.gob.es/csd/competicion/01deporteAltaCompeticion/03DepAltCompet/02DepAlNiv/Real-Decreto_971-2007/" \t "_blank" �http://www.csd.gob.es/csd/competicion/01deporteAltaCompeticion/03DepAltCompet/02DepAlNiv/Real-Decreto_971-2007/�


� � HYPERLINK "http://www.csd.gob.es/csd/competicion-en/04world-class-sport/world-class-athletes/programa-de-atencion-al-deportista-de-alto-nivel-proad/view" ��http://www.csd.gob.es/csd/competicion-en/04world-class-sport/world-class-athletes/programa-de-atencion-al-deportista-de-alto-nivel-proad/view�











PAGE  
3
DIRECŢIA STUDII ŞI DOCUMENTARE LEGISLATIVĂ


